CELEX: 62014TN0726
Language: hr
Date: 2014-09-26 00:00:00
Title: Predmet T-726/14: Tužba podnesena 26. rujna 2014. – Novar protiv OHIM-a

12.1.2015   
            
            
               HR
            
            
               Službeni list Europske unije
            
            
               C 7/39
            
         Tužba podnesena 26. rujna 2014. – Novar protiv OHIM-a
   (Predmet T-726/14)
   (2015/C 007/44)
   Jezik postupka: njemački
   
      Stranke
   
   
      Tužitelj: Novar GmbH (Albstadt, Njemačka) (zastupnik: odvjetnik R. Weede)
   
      Tuženik: Ured za usklađivanje na unutarnjem tržištu (žigovi i dizajni)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               osudi OHIM na plaćanje iznosa od 2  498,00 eura, uvećano za kamate po kamatnoj stopi za 5 postotnih bodova većoj od osnovne kamatne stope od trenutka pokretanja postupka;
            
         
               —
            
            
               naloži OHIM-u snošenje troškova spora, uključujući troškove zastupanja tužitelja u postupku.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe jedan tužbeni razlog.
   Tužbeni razlog: izvanugovorna odgovornost u skladu s člankom 118. stavkom 3. Uredbe br. 207/2009
   Tužitelj ističe da postoji dovoljno kvalificirana povreda pravne norme koja ima za cilj pojedincu dodijeliti prava te da postoji uzročna veza između radnje i štete. Tužitelj navodi da postoji protupravna radnja u odluci o odbijanju prigovora od 14. svibnja 2013. Postoji dovoljno kvalificirana povreda prava jer je Ured protivno informaciji sadržanoj u dopisu od 22. lipnja 2012. u pogledu dokumenata koje je trebalo podnijeti u prilog ranijim pravima u postupku povodom prigovora B002027251 u odluci o prigovoru od 14. svibnja 2013. smatrao da postoje dodatni zahtjevi za dokazivanje ranijih prava te zbog toga nije uzeo u obzir ranija prava tužitelja. Ta je povreda prava uzrok nastanka tužitelju dodatnih troškova odvjetnika koji su mu nastali u okviru žalbe protiv odluke od 14. svibnja 2013. koja je ispravljena odlukom Odjela za prigovore od 17. listopada 2013.